Дәүләт тарафынан хәрби һәм дәүләт хеҙмәте үтәгән өсөн бирелгән ер биләмәһе. Төбәктә хеҙмәтле аҫабалыҡ XVI быуаттың аҙағында барлыҡҡа килә. Өфө өйәҙендә дворяндарға  һәм хеҙмәтле кешеләргә ер биреүҙе шартлы рәүештә 3 осорға бүлергә мөмкин. 1‑се осорҙа (XVI быуаттың 90‑сы йылдарының башыxa0— 17 б. 40‑сы йй. аҙ.) Өфөнөң хеҙмәтле кешеләренә тәүге тапҡыр ер бүлеп бирелә; 20 дворян нәҫеленең 56 вәкиле 1,5 мең дисәтинәнән ашыу ер ала; 1638 йылға ҡарай Аничковтар, Артемьевтар, Волковтар, Гладышевтар, Каловскийҙарға һәм башҡаларға ер бирелә; 2‑се осорҙа (XVII быуаттың 40‑сы йылдарҙың  аҙағыxa0— 80‑се йылдарҙың башы) Ҡазандан һәм башҡа ҡалаларҙан күсерелгәндәр иҫәбенә [[[Өфө]] дворяндары һаны һәм хеҙмәтле ер биләү өлөшө арта; 3‑сө осорҙа (XVII быуаттың 80‑се йылдарҙың башыxa0— XVIII быуат башының 40‑сы йылдары) Өфө тирәһендә буш ер фондтарының һәм дворяндарҙы Өфөгә күсереүҙең кәмеүе күҙәтелә. XVII быуат аҙағына тиклем Өфө өйәҙендә дворян аҫабалығы шартлы биләмә сиктәрен һаҡлап ҡала һәм хеҙмәт итеүгә бәйле була. XVII быуаттың 80‑се йылдарында Өфө дворяндарына үҙ ерҙәрен һатыу һәм залогка һалыу рөхсәт ителә (XVII быуаттың аҙағына тиклем һатыу һәм алмашыу урындағы ырыу вәкилдәренә рөхсәт ителә); 1673 йылғы һәм 1684 йылғы указдар менән икенсе ҡалаларҙағы хеҙмәтле кешеләргә Өфө өйәҙендә аҫабалыҡ һатып алыу тыйыла. Башҡорт аҫаба ерҙәрен дворяндарға һатыу‑һатып алыуҙы рөхсәт итеүсе указдар (1736 йылдың 11 феврәле) һәм дворяндарға, казактарға, хәрби һәм граждан чиновниктарына ерҙәрҙе «мәңге файҙаланыуға» беркетеүсе 1743 йылдың 8 авгусындағы указы дворян аҫабалыҡ һанын һәм ҙурлығын арттырыуға булышлыҡ итә. XVI быуаттың аҙағында Өфө өйәҙе дворяндарының күпселегенең поместье окладтары 3,5—25 дисәтинә ер тәшкил итә, XVII быуаттың башындаxa0— 30—32 дисәтинә, XVII быуаттың уртаһындаxa0— 20—30 дисәтинә, XVIII быуат башындаxa0— 7,5—20 дисәтинә ер. Һәр бер вәкиле 50 дисәтинәнән ашыу аҫаба ер биләгән дворяндар нәҫеле айырыла: мәҫәлән, Артемьевтар нәҫеленең бер вәкиленә 51 дисәтинә тура килә, Волковтарҙыңxa0— 62,5 дисәтинә, Каловскийҙарҙыңxa0— 72 дисәтинә, Ураковтарҙыңxa0— 77,5 дисәтинә ер. Аҫаба майҙандары төрлө була: ваҡ аҫабалыҡтар (100 дисәтинәнән аҙыраҡ) яҡынса 10xa0% тәшкил итә, уртаса (1000 дисәтинәгә тиклем)xa0— яҡынса 38xa0%, эре (1000 дисәтинәнән ашыу)xa0— яҡынса 52xa0%. XVIII быуатта Өфө өйәҙендә ваҡ һәм уртаса А. өҫтөнлөк итә (бөтә А. 80xa0%‑ы), Бөгөлмә өйәҙе, Быҙаулыҡ өйәҙе, Боғорослан өйәҙе һәм Минзәлә өйәҙендәxa0— уртаса һәм эре А. (60xa0%). XVIII быуат аҙағынаxa0— XIX быуат башына ҡарай Ырымбур губернияһының дворян аҫабалыҡ дөйөм майҙаны 2,6xa0млн дисәтинәнән ашыу ер тәшкил итә, шул иҫәптән Бәләбәй өйәҙендәxa0— яҡынса 90 мең, Бөрө өйәҙендәxa0— яҡынса 120 мең, Бөгөлмә өйәҙендәxa0— яҡынса 190 мең, Боғорослан өйәҙендәxa0— яҡынса 450 мең дисәтинә, Быҙаулыҡ өйәҙендәxa0— 400 мең дисәтинәнән ашыу, Верхнеурал өйәҙендәxa0— 125 мең дисәтинәнән ашыу, Минзәлә өйәҙендәxa0— 160 меңдән ашыу, Ырымбур өйәҙендәxa0— 270 мең дисәтинәнән ашыу, Стәрлетамаҡ өйәҙендәxa0— 95 мең дисәтинәнән ашыу, Троицк өйәҙендәxa0— яҡынса 5 мең дисәтинә, Өфө өйәҙендәxa0— яҡынса 350 мең дисәтинә, Силәбе өйәҙендәxa0— яҡынса 18 мең дисәтинә ер. Генераль ыҙанлау мәғлүмәттәре буйынса, XIX быуаттың 20‑се йылдар башына ҡарай дворяндар һәм тау заводы хужалары милкендә Ырымбур губернаһының 3,6xa0млн дисәтинәнән ашыу ер (шул иҫәптән Бәләбәй өйәҙендәxa0— 290 мең, Бөрө өйәҙендәxa0— 82 мең, Бөгөлмә өйәҙендәxa0— 194 мең, Боғорослан өйәҙендәxa0— 523 мең, Быҙаулыҡ өйәҙендәxa0— 312 мең, Верхнеурал өйәҙендәxa0— 465 мең, Минзәлә өйәҙендәxa0— 170 мең, Ырымбур өйәҙендәxa0— 380 мең, Стәрлетамаҡ өйәҙендәxa0— 270 мең, Троицк өйәҙендәxa0— 6 мең, Өфө өйәҙендәxa0— 953 мең, Силәбе өйәҙендәxa0— 18 мең) була, 1831 й.xa0— 4,8xa0млн дисәтинәнән ашыу ер; 1858 й. дворяндар 2,1xa0млн дисәтинәнән ашыу ергә эйә була.